हम्पी कोनेरु
वह लड़कों के साथ भी प्रतिस्पर्धा में भाग लेती थीं। इसी दरम्यान अहमदाबाद में उन्होंने एशियन यूथ शतरंज चैंपियनशिप 1999 अपने नाम किया और वर्ल्ड जूनियर चैम्पियनशिप 2004 में वे संयुक्त रूप से पाँचवें स्थान पर रहीं। 2001 में कोनेरू ने वर्ल्ड जूनियर गर्ल्स चैंपियनशिप जीती। 2005 में, उन्होंने नॉर्थ यूरल्स कप का ख़िताब जीता जिसमें दुनिया की दस सबसेमज़बूत महिला शतरंज खिलाड़ी शामिल थीं। 2006 में, उन्होंने दोहा में एशियाई खेलों में व्यक्तिगत स्वर्ण पदक और देश के लिए मिश्रित टीम इवेंट में एक और गोल्ड जीता। 2015 में चीन के चेंगदू में हम्पी ने वीमेंस टीम चेस चैंपियनशिप में कांस्य पदक जीता। 2019 में, वह वर्ल्ड रैपिड चेस चैंपियन बनी, जिसके बाद केर्न्स कप में उन्हें जीत हासिल हुई, जिसमें दुनिया की 10 सर्वश्रेष्ठ महिला शतरंज खिलाड़ियों ने भाग लिया था।
पूर्णिमा महतो
महतो स्पेन में 2005 के सीनियर वर्ल्ड आउटडोर तीरंदाजी चैम्पियनशिप सहित कई प्रतियोगिताओं में भारतीय राष्ट्रीय टीमों के लिए कोच रह चुकी हैं, जहाँ उनकी टीम ने रजत पदक अर्जित किया। उन्होंने 2007 में चीन में सीनियर एशियन तीरंदाजी चैंपियनशिप में भारतीय टीम में भी हिस्सा लिया, जहाँ पुरुषों की टीम ने पहला स्थान पाया और महिला टीम ने तीसरा स्थान पाया। वह 2008 के ग्रीष्मकालीन ओलंपिक में भारत के लिए सहायक कोच थीं। उन्होंने क्रोएशिया में 2008 विश्व कप में भारतीय टीम में भी हिस्सा लिया, जहां उनके तीरंदाजों ने इस कार्यक्रम में एक रजत पदक और एक कांस्य पदक अर्जित किया। उन्होंने 2009 विश्व युवा तीरंदाजी चैम्पियनशिप में भारत की कोचिंग की। उन्होंने 2010 के तीरंदाजी विश्व कप ग्रैंड में तीन भारतीय तीरंदाजों को कोचिंग दी। उन्होंने 2010 के एशियाई खेलों में भारतीय राष्ट्रीय टीम में भाग लिया, जहां उनके तीरंदाजों ने व्यक्तिगत स्पर्धाओं में दो कांस्य पदक अर्जित किए। उन्होंने 2010 के राष्ट्रमंडल खेलों में भारतीय राष्ट्रीय टीम को कोचिंग दी, जिसमें उनके तीरंदाजों ने तीन स्वर्ण और दो कांस्य पदक अर्जित किए।